TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

9.számú

JEGYZŐKÖNYV

HATÁROZATAI

 NYÍLT ÜLÉS

84/2009./VIII.12./kt.határozat:


- 2009. augusztus 12-i ülés napirendjének







  elfogadása

85/2009./VIII.12./kt.határozat:


- Pályázati önrész vállalásával kapcsola-







  tos döntés
86/2099./VIII.12./kt.határozat:


-Konzorciumi együttműködési megálla-







 podás módosítása és egységes szerkezet-







be foglalása

87/2009./VIII.12./kt.határozat:


“Margaréta” Óvoda átalakító okiratának






elfogadása

88/2009./VIII.12./kt.határozat:


“Dobó István” Általános Iskola és Óvoda







Alapító Okiratának módosítása és egysé-







ges szerkezetbe foglalása

89/2009./VIII.12./kt.határozat:
         - Ügyrendi bizottság elnökének
          nyílt szavazással történő megválasztásáról
          döntés

90/2009/VIII.12./kt.határozat


        - Ügyrendi Bizottságg elnök jelöltjének








személyes érintettségéről való döntés

91/2009./VIII.12./kt.határozat:


- Ügyrendi Bizottság elnöki tisztségre való







 jelölés elfogadása, elnökének megválasz-







tása
92/2009./VIII.12./kt.határozat:


- Cikói Hulladékgazdálkodási Társulás 







   kijelölési jogához hozzájárulás mega-







   dása
93/2009./VIII.12./kt.határozat:


- Somogy Kéményseprő-Mester Kft.







   kéményseprési közszolgáltatásra tett







  ajánlatának tárgyalása
94/2009./VIII.12./kt.határozat:


-  Falugondnoki szolgálat hatósági ellen-







    őrzéséről készült feljegyzés megtárgya-







   lása
Zárt ülésen:

95-96/2009./VIII.12./kt.határozat:


- Szociális kérelmek elbírálása
97/2009./VIII.12./kt.határozat:


- Beiskolázási segélyek megállapítása
9.sz. 
J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2009. év  augusztus   hó 12. napján 8,00 órakor a Községháza épületében (Tikos, Iskola u.16.) megtartott   nyilvános  üléséről.
Jelen vannak:  Kónya László polgármester



Bogdán Géza képviselő

                        Nagy Imre alpolgármester



Rajkai Istvánné képviselő



Vida Józsefné képviselő

Igazoltan távol van: Kiss Zoltán Aladárné képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja , hogy a testület  rendkívüli nyilvános  ülése határozatképes, az ülést megnyitja.  Javaslatot tesz a tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

84/2009./VIII.12./kt.határozat:

Tikos Község Önkormányzatának Képviselő-testülete a 2009. augusztus 12-i ülésén az alábbi napirendet tárgyalja:

1.) Konzorciumi együttműködési megállapodás módosítása, pályázati önrész vállalásával kapcsolatos döntés

Előadó: Kónya László polgármester

2.) „Margaréta” Óvoda átalakító okiratának elfogadása

Előadó: Kónya László polgármester

      3.) „Dobó István” Általános Iskola és Óvoda Alapító Okiratának módosítása és egységes 
            szerkezetbe foglalása

            Előadó: Kónya László polgármester

4.) Ügyrendi Bizottság elnökének megválasztása

Előadó: Kónya László polgármester

5.) Egyéb ügyek.
Határidő: azonnal

Felelős: Kónya László polgármester

1.) Napirend tárgyalása:

Konzorciumi együttműködési megállapodás módosítása, pályázati önrész vállalásával kapcsolatos döntés

Előadó: Kónya László polgármester

(A megállapodás tervezet jelen jkv. mellékletét képezi.)

Kónya László:
Tájékoztatja a képviselő-testület tagjai az általános iskola és óvoda felújításával kapcsolatos pályázat állásáról,  a nyertes ajánlattevőről, és a támogatási szerződéskötés szükséges konzorciumi együttműködési megállapodás módosításáról, valamint a pályázati önrész vállalásával kapcsolatos határozat meghozataláról.

Tájékoztatja arról is a testületet, hogy a pályázat elbírálásakor a támogatás mértékét csökkentették, ami azt jelenti, hogy a kb. 793 millió Ft önrésszel szemben 781.539.270.- Ft-ot állapítottak meg. Ehhez kapcsolódóan kell a konzorciumi tagjainak a konzorciumi megállapodás keretében vállalni a 10 %-ot, ami jelen esetben 86.837.697.- Ft. A feltételes közbeszerzési eljárás nyertes ajánlattevője augusztus 4-én kihirdetésre került, és így már ismert a beruházás teljes bekerülési költsége, ami mindösszesen 871.360.857.- Ft. Van egy 2.983.890.- Ft-os különbözet, amit a teljes megvalósíthatóság miatt az önkormányzatoknak vállalni kell. Tikos esetében a megállapodásban rögzítendő önerő mértéke 3.160.233.- Ft, míg a pályázati önrész felett plusz önrész költség 108.591.- Ft. Mindösszesen vállalandó 3.268.824..- Ft . Javasolja a testületnek, hogy az önrész megállapodásával kapcsolatos 111/2009./XI.28./sz. határozat I. pontját helyezze hatályon  kívül.

A képviselő-testület tagjai az írásos előterjesztésben, valamint a polgármester által szóban előterjesztettekben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:
85/2009./VIII.12./kt.határozat:

a.) Tikos Község Önkormányzatának Képviselő-testülete a DDOP-2007-3.1.2/2F „Integrált Kis-, és mikrotérségi oktatási hálózatok és központok fejlesztése” pályázati felhívásra benyújtott pályázat támogatást nyert (projekt azonosító száma: DDOP 3.1.2/2F-2008-0011)

A projekt költségvetése (konzorciumi szerződés szerint: 868.376.967.- Ft

Ebből:

· igényelt támogatás: 781.539.270.- Ft

· önkormányzati önrész: 3.160.233.- Ft

· konzorciumi partnerek önrésze: 8.3.677.464.- Ft

A Képviselő-testülete a konzorciumi megállapodás szerinti önkormányzatokat terhelő önrészt 3.160.233.- Ft-ot vállalja, annak fedezetét a költségvetésében biztosítani fogja.

b.) Tikos Község Önkormányzat Képviselő-testülete megállapítja, a beruházás teljes bekerülési költsége 871.360.857.- Ft.

A konzorciumi megállapodásban vállalt önkormányzati önrész, és a teljes bekerülési költség önrésze Tikos Önkormányzatára eső részének különbözetét 108.591.- Ft-ot a képviselő-testület a projekt teljes megvalósítása érdekében, az éves költségvetésében biztosítani fogja.

c.) Tikos Község Önkormányzatának Képviselő-testülete a 111/2008./XI.28./kt.határozata I.pontját hatályon kívül helyezi.

Határidő: azonnal

Felelős Kónya László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

86/2009./VIII.12./kt.határozat:

Tikos Község Önkormányzatának Képviselő-testülete a DDOP-2007-3.1.2/2F. „Integrált Kis-, és mikrotérségi oktatási hálózatok és központok fejlesztése (projektazonosító száma: DDOP 3.1.2/2F-2008-0011) projekt megvalósítására megvalósítására megkötött konzorciumi együttműködési megállapodásban foglalt módosításokat megismerte, megtárgyalta, azt elfogadja, a polgármestert felhatalmazza a módosított megállapodás aláírására. 

Határidő: azonnal

Felelős: Kónya László polgármester

2.)Napirend tárgyalása:

„Margaréta” Óvoda átalakító okiratának elfogadása

Előadó: Kónya László polgármester

(Az átalakító okirat tervezet a jelen jkv. mellékletét képezi.)

Kónya László:

A képviselő-testület a 2009. márciusi ülésén tárgyalt arról, hogy a társulásban fenntartott balatonszentgyörgyi székhelyű  „Margaréta” Óvoda működését 2009.augusztus hó 31.napjával megkívánja szüntetni. Az óvoda tagintézményként a „Dobó István” Általános iskolába integrálódna, abba beolvadna, 2009.szeptember 1-től az intézmény többcélú közoktatási intézményként működne tovább, az intézmény neve „Dobó István” Általános Iskola és Óvoda lenne. Márciusban a másik 3 fenntartó is meghozta a döntését, amely döntések előtt a szükséges egyeztetéseket, szakértői véleményt beszerezte. A 2008.évi CV.tv. előírásai szerint elkészítésre került az óvoda átalakító okiratának tervezete. Kéri a testület tagjait, hogy azt tárgyalják meg, és hagyják jóvá, valamint kéri, hogy a határozat tervezetben előkészített döntéseket és hozza meg.

A képviselő-testület tagjai az átalakító okirat-, valamint határozattervezetben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

87/2009./VII.12./kt.határozat:

1.)  Tikos  Község Önkormányzatának Képviselő-testülete a 2009. március 25-énmeghozott határozatát, - mely szerint a „Margaréta” Óvoda működtetését 2009. augusztus 31.napjával jogutóddal megszünteti, és beolvad a „Dobó István” Általános Iskola és Óvoda-ba, oly módon, hogy annak tagintézménye lesz, megerősíti.

2.)  A képviselő-testület felkéri a körjegyzőt, hogy a Magyar Államkincstárnál a törzskönyvi nyilvántartásból töröltesse a „Margaréta” Óvodát-t, mint költségvetési szervet.

3.)  Az átszervezett (megszüntetett)  intézményben  foglalkoztatottak (közalkalmazott, munkavállalók) jogviszonya változatlanul fennáll a munkáltató és a munkavállaló között, kinevezésük, munkaszerződésük módosításra került a munkáltató személyében történt változás miatt, a munkáltatójuk 2009. szeptember 1-től kezdődően a „Dobó István” Általános Iskola és Óvoda. Az intézmény közalkalmazottainak jogviszonya a jogutód munkáltatónál folyamatos, a jogelőd munkáltatónál eltöltött idő tekintetében a Kjt. 25/A. §-a irányadó. 
4.)  A „Dobó István” Általános Iskola és Óvoda intézmény az intézmény vezetőjének magasabb vezetői megbízása annak lejártáig, 2011. július hó 31.napjáig változatlanul fennáll, közalkalmazotti kinevezése módosításra kerül a munkáltató nevében történt változás miatt. 

5.)  Tikos Község Önkormányzatának Képviselő-testülete a „Margaréta” Óvoda átalakító okiratának tervezetét megismerte, megtárgyalta. A képviselő-testület felhatalmazza polgármestert az átalakító okirat aláírására.

Határidő: folyamatos

Felelős:  Kónya  László polgármester

              Török Csilla körjegyző

3.) Napirend tárgyalása

„Dobó István” Általános Iskola és Óvoda Alapító Okiratának módosítása és egységes 
szerkezetbe foglalása

Előadó: Kónya László polgármester

(A módosító okirat, valamint az egységes szerkezetű alapító okiratok tervezetei jelen jkv. mellékletét képezik.)

Kónya László:

Már a 2.) napirend keretében is tájékoztatta a testületet arról, hogy a társulásban fenntartott balatonszentgyörgyi székhelyű „Margaréta” Óvoda mind önállóan működő intézmény 2009. augusztus 31.napjával átszervezésre, megszüntetésre kerül, a 2008.évi CV.tv. 11.§.(2)bekezdése szerint beolvad az önállóan működő és gazdálkodó általános iskolába, annak tagintézményévé válik. Az intézmény többcélú közoktatási intézmény,  a neve szeptember 1-től „Dobó István” Általános Iskola és Óvoda-ra változik.
Elkészítésre került a május hónapban elfogadott új iskolai alapító okirat módosítása, valamint az egységes szerkezetbe foglalt alapító okirat tervezete.

Kéri a testület tagjait, hogy az előterjesztésben foglaltakat tárgyalják meg és fogadják el.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

88/2009./VIII.12./kt.határozat:

Tikos Község Önkormányzatának Képviselő-testülete a „Dobó István” Általános Iskola és Óvoda módosító okiratát, és az Alapító Okiratának egységes szerkezetbe foglalását megismerte, megtárgyalta, azt elfogadja.

Határidő: azonnal

Felelős: Kónya László polgármester

4.)Napirend tárgyalása

Ügyrendi Bizottság elnökének megválasztása
Előadó: Kónya László polgármester

(Szóbeli előterjesztés)

Kónya László:

Tájékoztatja a testület tagjait, hogy Bálint András képviselő május hónap végén bekövetkezett halála miatt az Ügyrendi Bizottság elnöki tisztsége megüresedett, a testületnek új elnököt kell választani.
A képviselő-testület döntési jogkörébe tartozik annak eldöntése, hogy titkos vagy nyílt szavazással dönt-e a bizottság tagjainak és elnökének megválasztásáról. Javasolja a testületnek, hogy az alakuló ülésen választandó bizottság megválasztása kérdésében nyílt szavazással döntsön.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

89/2009./VIII.12./kt.határozat:

Tikos Község Önkormányzatának Képviselő-testülete a bizottság  elnökének választása során nyílt szavazással dönt.

Határidő: azonnal

Felelős: Kónya László polgármester

Kónya László:

Az Ügyrendi Bizottság elnökének javasolja Bogdán Géza képviselőt. Megkérdezi, hogy a jelöltséget elfogadja-e, és  a nyilvános ülésen történő tárgyaláshoz hozzájárul-e?

Bogdán Géza:
A jelöltséget elfogadja, hozzájárul a nyilvános ülésen történő tárgyaláshoz, és bejelenti a személyes érintettségét.

Kónya László:

Kéri a testület döntését arra vonatkozóan, hogy Bogdán Géza elnöljelöltet a szavazásból kizárja-e?

A képviselő-testület 5 igen szavazattal, ellenszavazat nélkül, 1 tartózkodás mellett meghozta az alábbi határozatát:

90/2009./VIII.12./kt.határozat:

Tikos Község Önkormányzatának Képviselő-testülete Bálint András képviselő-t az Ügyrendi Bizottság elnökjelöltjét az elnök megválasztása tárgyalása során a szavazásból nem zárja ki.

Határidő: azonnal

Felelős: Kónya László polgármester

Kónya László:

A szavazás eredményét figyelembe véve megállapítja, hogy a Képviselő-testület az Ügyrendi Bizottság elnökének Bogdán Géza képviselőt jelöli, kéri a testület tagjait, hogy fenti jelölt megválasztásáról hozza meg döntését.

A képviselő-testület 4 igen szavazattal, ellenszavazat nélkül és 1 tartózkodás mellett meghozta az alábbi határozatát:

91/2009./VIII.12./kt.határozat:
a.) Tikos Község Önkormányzatának Képviselő-testülete Bogdán Géza  képviselő Ügyrendi Bizottság elnökének történő jelölését elfogadja.

b.) Tikos Község Önkormányzatának Képviselő-testülete az Ügyrendi Bizottság elnökének Bogdán Géza képviselőt megválasztja.

Határidő: azonnal

Felelős: Kónya László polgármester

5.)Napirend tárgyalása

Egyéb ügyek

5.1. Cikói Hulladékgazdálkodási Társulás kijelölési jogához hozzájárulás

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

92/2009./VIII.12./kt.határozat:

Tikos Község Önkormányzatának Képviselő-testülete hozzájárulását adja ahhoz, hogy a Cikói Hulladékgazdálkodási Társulás jelölje ki a Cikói Hulladékkezelő központ és a “100 déli önkormányzathoz tartozó” egyéb vagyontárgyak (átrakó állomások, hulladékudvarok, szelektív gyűjtőszigetek, gépjárművek) üzemeltetőjét.

Határidő: azonnal

Felelős: Kónya László polgármester

5.2. Napirend tárgyalása.

Somogy Kéményseprő-Mester Kft. kéményseprési közszolgáltatásra tett aján-
latának tárgyalása

Előadó: Kónya László polgármester
(Az írásos előterjesztés jelen jkv. mellékletét képezi

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

93/2009./VIII.12./kt.határozat

Tikos Község Önkormányzatának Képviselő-testülete a Somogy Kéményseprő-Mester Kft. (Kaposvár, Rákoczi tér 9-11.)  kéményseprő közszolgáltatással kapcsolatos írásos bemutatkozását megismerte, megtárgyalta. A képviselő-testület a község közigazgatási területén jelenleg közszolgáltatást végző cég  munkájával elégedett, a közeljövőben változtatni nem kíván. Egyúttal megköszöni a Somogy Kéményseprő-Mester Kft. megkeresését.

Határidő: azonnal

Felelős: Kónya László polgármester
5.3.Falugondnoki szolgálat hatósági ellenőrzéséről készült feljegyzés

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

Tájékoztatja a testület tagjait, hogy 2009. június 10-én ellenőrzést tartott a falugondnoki szolgálatnál Állami foglalkoztatási Szolgálat foglalkoztatási és Szociális Hivatal Rehabilitációs és Szociális Igagzatóság Szocális Főosztálya. Az ellenőrzésről készült feljegyzést az önkormányzat részére megküldte.
Az ellenőrzés során a falugondnoki szolgálatnál talált pár hiányosságot, amelynek pótlásáról gondoskodni kell. Ez érinti az adatszolgáltatást (megjegyzi, nem tudta azért teljesíteni a hívatal, mivel nem volt belépési kódja az önkormányzat, nem kapta kézhez az ÁFSZ-től, az ellenőrzés után a kód megérkezett, az adatszolgáltatás megtörtént. Módosítani kell majd a falugondnoki szolgálat szervezeti és működési szabályzatát, ki kell egészíteni a pénzkezelési szabályzatot a falugondnok ellátottakkal történő elszámolási és pénzkezelési rendjére vonatkozóan, gondoskodni kellene a továbbképzési tervről. A falugondnokot nyilvántartásba kívánta vetetni a Nemzeti szakképségi és Felnőttképzési Intézetnél Salgótarjánban, azonban visszaküldték a nyilvántartásba vételi kérelmet, ugyanis a falugondnok mentesül a továbbképzési kötelezettség aló, mivel a reá irányadó öregségi nyugdíjkorhatár eléréséhez öt évnél rövidebb idő van hátra.  Valamint felül kell vizsgáni a falugondnoki szolgálatról szóló rendeletet, amelyet előkészíttet a képviselő-testület elé megtárgyalásra.
A képviselő-testület az írásos feljegyzésben, a polgármester által szóban előterjesztettekben foglaltakat megismerte, megtárgyalta, tudomásul vette.

A képviselő-testület 5 igen szavazattal,ellenszavazat és tartózkodás nélkül neghozta az alábbi határozatát:

94/2009./VIII.12./kt.határozat:

Tikos Község Önkormányzatának Képviselő-testülete az Állami Foglalkoztatási Szolgálat Foglalkoztatási és Szociális Hivatal Rehabilitációs és Szociális Igazgatóság Szociális Főosztálya által a falugondnoki szolgálatnál végzett hatósági ellenőrzésről készült feljegyzésben foglaltakat megismerte, megtárgyalta, az abban foglaltakat tudomásul veszi.

A képviselő-testület a polgármester által a hiányosságok megszüntetése érdekében tett intézkedéseket, és azok folyamatosságáról szóló beszámolót tudomásul veszi.

Határidő: azonnal

Felelős: Kónya László polgármester

5.4. Zárt ülés elrendelére

A képviselő-testület  egyhangúlag a továbbiakban tárgyalandó ügyekre – jellegük miatt – zárt ülést rendel el.

k.m.f.t.

Kónya László

polgármester

